CELEX: 32015R2112
Language: hr
Date: 2015-11-23 00:00:00
Title: Uredba Komisije (EU) 2015/2112 оd 23. studenoga 2015. o izmjeni Priloga I. Uredbi (EZ) br. 251/2009 o provedbi Uredbe (EZ) br. 295/2008 Europskog parlamenta i Vijeća o strukturnim poslovnim statistikama u pogledu prilagodbe serija podataka nakon revizije klasifikacije proizvoda po djelatnostima (KPD) (Tekst značajan za EGP)

24.11.2015   
            
            
               HR
            
            
               Službeni list Europske unije
            
            
               L 306/4
            
         UREDBA KOMISIJE (EU) 2015/2112
   оd 23. studenoga 2015.
   o izmjeni Priloga I. Uredbi (EZ) br. 251/2009 o provedbi Uredbe (EZ) br. 295/2008 Europskog parlamenta i Vijeća o strukturnim poslovnim statistikama u pogledu prilagodbe serija podataka nakon revizije klasifikacije proizvoda po djelatnostima (KPD)
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 295/2008 Europskog parlamenta i Vijeća od 11. ožujka 2008. o strukturnim poslovnim statistikama (1), a posebno njezin članak 11. stavak 2. točku (e),
   budući da:
   
               (1)
            
            
               Uredbom (EZ) br. 295/2008 utvrđen je zajednički okvir za prikupljanje, kompiliranje, slanje i vrednovanje europskih statističkih podataka o strukturi, djelatnostima, konkurentnosti i uspješnosti poslovanja poduzeća u Uniji.
            
         
               (2)
            
            
               Uredbom (EZ) br. 451/2008 Europskog parlamenta i Vijeća (2) uspostavljena je statistička klasifikacija proizvoda po djelatnostima (KPD) radi ispunjavanja statističkih zahtjeva u Uniji.
            
         
               (3)
            
            
               U Prilogu I. Uredbi Komisije (EZ) br. 251/2009 (3) utvrđene su serije podataka, razina podjele i oznake za proizvode za koje se dostavljaju podaci na temelju KPD-a.
            
         
               (4)
            
            
               Nakon stupanja na snagu Uredbe Komisije (EU) br. 1209/2014 (4) potrebno je prilagoditi Prilog I. Uredbi (EZ) br. 251/2009 s obzirom na razinu podjele i oznake za određene proizvode za koje se dostavljaju podaci na temelju KPD-a kako bi se očuvale usporedivost i dosljednost s normama za klasifikaciju proizvoda koje se primjenjuju na međunarodnoj razini.
            
         
               (5)
            
            
               Prilog I. Uredbi (EZ) br. 251/2009 stoga bi trebalo na odgovarajući način izmijeniti.
            
         
               (6)
            
            
               Mjere predviđene ovom Uredbom u skladu su s mišljenjem Odbora za europski statistički sustav,
            
         DONIJELA JE OVU UREDBU:
   Članak 1.
   Prilog I. Uredbi (EZ) br. 251/2009 izmjenjuje se u skladu s Prilogom ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 23. studenoga 2015.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 97, 9.4.2008., str. 13.
   
   
      (2)  Uredba (EZ) br. 451/2008 Europskog parlamenta i Vijeća od 23. travnja 2008. o uspostavi nove statističke klasifikacije proizvoda po djelatnostima (KPD) i o stavljanju izvan snage Uredbe Vijeća (EEZ) br. 3696/93 (SL L 145, 4.6.2008., str. 65.).
   
      (3)  Uredba Komisije (EZ) br. 251/2009 od 11. ožujka 2009. o provedbi i izmjeni Uredbe (EZ) br. 295/2008 Europskog parlamenta i Vijeća u pogledu serija podataka koji se prikupljaju za potrebe strukturne poslovne statistike te potrebnih prilagodbi nakon revizije statističke klasifikacije proizvoda po djelatnostima (KPD) (SL L 86, 31.3.2009., str. 170.).
   
      (4)  Uredba Komisije (EU) br. 1209/2014 оd 29. listopada 2014. o izmjeni Uredbe (EZ) br. 451/2008 Europskog parlamenta i Vijeća o uspostavi nove statističke klasifikacije proizvoda po djelatnostima (KPD) i o stavljanju izvan snage Uredbe Vijeća (EEZ) br. 3696/93 (SL L 336, 22.11.2014., str. 1.).
   
      PRILOG
      Prilog I. Uredbi (EZ) br. 251/2009 mijenja se kako slijedi:
      
                  1.
               
               
                  U točki 1. „USLUGE”, u tablici „Serija 1E”, pod „Razina podjele djelatnosti”, „Posebni agregati”„HIT”, „MHT”, „MLT” i „LOT” zamjenjuju se sljedećim:
                  
                              „HIT
                           
                           
                              Visokotehnološka proizvodnja (NACE Rev. 2 21 + 26 + 30.3)
                           
                        
                              MHT
                           
                           
                              Srednje visoka tehnološka proizvodnja (NACE Rev. 2 20 + 25.4 + 27 + 28 + 29 + 30 – 30.1 – 30.3 + 32.5)
                           
                        
                              MLT
                           
                           
                              Srednje niska tehnološka proizvodnja (NACE Rev. 2 18.2 + 19 + 22 + 23 + 24 + 25 – 25.4 + 30.1 + 33)
                           
                        
                              LOT
                           
                           
                              Niska tehnološka proizvodnja (NACE Rev. 2 10 + 11 + 12 + 13 + 14 + 15 + 16 + 17 + 18 – 18.2 + 31 + 32 – 32.5)”.
                           
                        
            
                  2.
               
               
                  U točki 2. „INDUSTRIJA”, u tablicama serija 2H, 2I, 2J i 2K, „Uključene djelatnosti”„NACE Rev. 2 područja B do E (osim NACE Rev. 2 odjeljaka 37, 38 i 39)” zamjenjuje se s „NACE Rev. 2, područja B – D i odjeljak 36”.
               
            
                  3.
               
               
                  U točki 3. „TRGOVINA”, u tablicama serija 3E, 3F, 3G, 3H, 3I, 3J i 3K, „Razina podjele djelatnosti”„NACE Rev. 2, razina s 1 znamenkom (područja)” briše se.
               
            
                  4.
               
               
                  U točki 4. „GRAĐEVINARSTVO”, u tablici serije 4G, „Razina podjele djelatnosti”
                  „NACE Rev. 2, razina s 3 znamenke (skupine)
                  NACE Rev. 2, razina s 2 znamenke (odjeljci)
                  NACE Rev. 2, razina s 1 znamenkom (područja)”
                  mijenja se i glasi:
                  „NACE Rev. 2. razina s 2 znamenke (odjeljci) osim za obilježja 18 31 0 i 18 32 0 za odjeljak 43.
                  NACE Rev. 2 razina s 1 znamenkom (odjeljak) osim za obilježja 18 31 0 i 18 32 0”.
               
            
                  5.
               
               
                  Točka 8. „POSLOVNE USLUGE” mijenja se kako slijedi:
                  
                              (a)
                           
                           
                              u tablici „Serija 8A”, pod „Razina podjele na temelju vrsta proizvoda”, za proizvod 63 12 naziv „Internetski portali” mijenja se i glasi „Usluge internetskih portala”;
                           
                        
                              (b)
                           
                           
                              u tablici „Serija 8A”, pod „Razina podjele na temelju vrsta proizvoda”, za proizvod 73 11 13 naziv „Usluge osmišljavanja i konceptualnog razvoja promidžbenih kampanja” mijenja se i glasi „Usluge konceptualnog razvoja promidžbenih kampanja”;
                           
                        
                              (c)
                           
                           
                              u tablici „Serija 8C”, pod „Razina podjele na temelju vrsta proizvoda”, proizvod 70 22 4„Robni žigovi i franšize” briše se;
                           
                        
                              (d)
                           
                           
                              u tablici „Serija 8E”, pod „Razina podjele na temelju vrsta proizvoda”, za proizvod 71 11 24 naziv „Arhitektonske savjetodavne usluge” mijenja se i glasi „Arhitektonske savjetodavne usluge za građevinske projekte”.